กฎกระทรวงยกเว้นค่าธรรมเนียมการต่ออายุใบอนุญาตประกอบธุรกิจนำเที่ยวและใบอนุญาตเป็นมัคคุเทศก์ พ.ศ. 2564
ประกาศวันที่ 2021-12-31

content: กฎกระทรวง ยกเว้นค่าธรรมเนียมการต่ออายุใบอนุญาตประกอบธุรกิจนำเที่ยวและใบอนุญาตเป็นมัคคุเทศก์ พ.ศ. ๒๕๖๔
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติธุรกิจนำเที่ยวและมัคคุเทศก์ พ.ศ. ๒๕๕๑ รัฐมนตรีว่าการกระทรวงการท่องเที่ยวและกีฬาออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเว้นค่าธรรมเนียมการต่ออายุใบอนุญาตประกอบธุรกิจนำเที่ยวและการต่ออายุใบอนุญาตประกอบธุรกิจนำเที่ยวสาขาตามข้อ ๒ (๗) และ (๘) แห่งกฎกระทรวงกำหนดค่าธรรมเนียมใบอนุญาตประกอบธุรกิจนำเที่ยวและใบอนุญาตเป็นมัคคุเทศก์ พ.ศ. ๒๕๖๑ เป็นระยะเวลาสองปีนับแต่วันที่กฎกระทรวงนี้ใช้บังคับ
sectionNo: 3
content: ข้อ ๓ ให้ยกเว้นค่าธรรมเนียมการต่ออายุใบอนุญาตเป็นมัคคุเทศก์ตามข้อ ๒ (๙) แห่งกฎกระทรวงกำหนดค่าธรรมเนียมใบอนุญาตประกอบธุรกิจนำเที่ยวและใบอนุญาตเป็นมัคคุเทศก์ พ.ศ. ๒๕๖๑ เป็นระยะเวลาห้าปีนับแต่วันที่กฎกระทรวงนี้ใช้บังคับ
content: ให้ไว้ ณ วันที่ ๑๓ ธันวาคม พ.ศ. ๒๕๖๔ พิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่การระบาดของโรคติดเชื้อไวรัสโคโรนา ๒๐๑๙ ส่งผลกระทบต่อผู้ประกอบธุรกิจนำเที่ยวและมัคคุเทศก์อย่างรุนแรง สมควรยกเว้นค่าธรรมเนียมการต่ออายุใบอนุญาตให้แก่ผู้ประกอบธุรกิจนำเที่ยวและมัคคุเทศก์เพื่อลดผลกระทบแก่ผู้ประกอบธุรกิจและผู้ประกอบอาชีพดังกล่าว
content: จึงจำเป็นต้องออกกฎกระทรวงนี้